Sobre ultimu okurridu ridíkulu na campanha pulitiku pa autarquica, na kual José Maria Neves fla ma «Burro é na ladera ki ta dêxadu...» nu tem ki sabe un kusa: ômi é um animal pulitiku y animal tem txêu: burro, cabra, bódi, leon ô tigre. Se na cena pulítiku kauberdianu skodjêdu «burro» pa kria comparasons foi mal skodjêdu apesar di nu tem poku variedadis di animal na país. É ki tem um animal mas representativo nes katan-katan di campanha: bôde !! Dos bôdes ki djunta kabesa ku kabesa riba kutelu di Somada ( lokal txoma mesmu Cutelo: foi lá ki kes dos campanha bai stanka).
N kel bram-bram um fika biradu pa Nhagar e mas pa lá na direson di vales e montes; kel ôtu fika biradu pa skola secundáriu y camara municipal. Purtantu: na kutêlu somada de kostas voltadu num korrida pa ganha eleison autarquica. Na kel (i) lógika di burrice kenha ki stá bai ganha?! Um bôde difícil di razolvi ...
------------------------------------------------------------------------------------------------
Deselegante afirmason pa um ministru mé, diga-se de passagem. Até porque se logika mas profundu for um kiston mas toponimiku y ku ordenamentu ti territóriu, kal foi ultimu bez ki ministru dá um vista di olhos na mapa toponímiku di sê país? Se nu bai pa mapa nu ta rapara ma país sta xeiu di burros, tudo pa ladera. Un psikanálise geral pa tudu alguem ... debia ser rakumendadu.
kea_Latn kea_Latn unk kea_Latn